b'\n_START_ARTICLE_\nIFAB\n_START_PARAGRAPH_\nInternational Football Association Board (IFAB) (hrv. Me\xc4\x91unarodni odbor nogometnih saveza) nogometno je tijelo koje mora priznati svako nogometno pravilo prije njegovog usvajanja._NEWLINE_Osim \xc5\xa1to s vremena na vrijeme uvede neko novo pravilo, IFAB nadopunjava pravila koja se koriste poglavito u utakmicama._NEWLINE_Ovo tijelo je formirano 1886. nakon sastanka nogometnih saveza svih zemalja Ujedinjenog Kraljevstva u Manchesteru. Sastanak je odr\xc5\xbean s primarnim ciljem da odredi jedinstvena pravila koja \xc4\x87e se koristiti u svim dr\xc5\xbeavama i svim natjecanjima._NEWLINE_FIFA - me\xc4\x91unarodno sportsko tijelo vezano uz nogomet je formirano u Parizu 1904., te su glavni ljudi odmah javno obznanili da priznaju sva IFAB-ova pravila._NEWLINE_Pove\xc4\x87ana popularnost nogometa u me\xc4\x91unarodnom smislu za posljedicu je imala primanje FIFA-e u IFAB 1913. Godine 1958., IFAB je usavr\xc5\xa1io i prihvatio sustav glasovanja koji se i danas koristi._NEWLINE_Danas se IFAB sastoji od \xc4\x8detiri predstavnika iz FIFA-e i od jednog predstavnika svake dr\xc5\xbeave Ujedinjenog Kraljevstva (tzv. Home Nations)._NEWLINE_Na IFAB-ovim sastancima, FIFA ima \xc4\x8detiri glasa, a nogometni savezi Sjeverne Irske, Engleske, \xc5\xa0kotske i Walesa imaju po jedan glas. Da se neka izmjena prihvati, na glasovanju mora biti minimalno \xc5\xa1est od maksimalnih osam glasova._NEWLINE_Ovo automatski \xc4\x8dini nu\xc5\xbenim da FIFA za svaku promjenu mora \xc4\x8dekati IFAB-ovu odluku, jer sama FIFA ne smije mijenjati nijedno nogometno pravilo._NEWLINE_IFAB se sastaje dvaput godi\xc5\xa1nje, jednom da se odlu\xc4\x8di o mogu\xc4\x87im promjenama, a drugi put se raspravlja o mogu\xc4\x87im unutarnjim promjenama. Prvi sastanak se zove AGM (engl. Annual General Meeting), a drugi sastanak je AFM (engl. Annual Financial Meeting)._NEWLINE_\xc4\x8cetiri tjedna prije AGM-a, svaka \xc4\x8dlanica IFAB-a \xc5\xa1alje slu\xc5\xbebenu listu prijedloga za tu godinu tajni\xc5\xa1tvu zemlje doma\xc4\x87ina. Nakon toga, FIFA prijedlog svakog saveza daje svakom savezu, te se onda ti prijedlozi razmatraju._NEWLINE_AGM se odr\xc5\xbeava izme\xc4\x91u velja\xc4\x8de i o\xc5\xbeujka, a AFM izme\xc4\x91u rujna i listopada.'